62023TJ1150_INF
Απόφαση του Γενικού Δικαστηρίου (πέμπτο τμήμα) της 11ης Δεκεμβρίου 2024 – Apoio XXI - Centro de Apoio Psico-Pedagógico κατά EUDA
(Υπόθεση T‑1150/23)
«Δημόσιες συμβάσεις υπηρεσιών – Διαδικασία διαγωνισμού – Συντονισμός και παροχή υπηρεσιών διερμηνείας – Πλέον συμφέρουσα από οικονομική άποψη προσφορά – Απόρριψη της προσφοράς υποψηφίου – Ανάθεση της σύμβασης σε άλλον υποψήφιο – Τεχνική και επαγγελματική ικανότητα – Ελάχιστο επίπεδο ικανότητας – Κριτήρια επιλογής – Ελάχιστες απαιτήσεις – Συγκρισιμότητα των προσφορών – Τιμή – Ποιότητα – Κριτήρια ανάθεσης»
Προσφυγή ακυρώσεως – Αρμοδιότητα του δικαστή της Ένωσης – Αίτημα με το οποίο ζητείται να απευθυνθεί εντολή προς θεσμικό όργανο – Αίτημα έκδοσης αναγνωριστικής απόφασης – Δεν εμπίπτει
(Άρθρα 263 και 266, εδ. 1, ΣΛΕΕ)
(βλ. σκέψεις 28, 29)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΠ), της 2ας Οκτωβρίου 2023, σχετικά με την ανάθεση δημόσιας σύμβασης κατόπιν την διαδικασίας διαγωνισμού FC.23.EXO.0010.2.0 «Συντονισμός και παροχή υπηρεσιών διερμηνείας υπέρ του ΕΚΠΝΤ» (παρτίδες 1 και 2) σε άλλον υποψήφιο.
2)
Απορρίπτει την προσφυγή κατά τα λοιπά.
3)
Καταδικάζει τον Οργανισμό της Ευρωπαϊκής Ένωσης για τα Ναρκωτικά (EUDA) στα δικαστικά έξοδα.